Општина Свилајнац кроз пројекат *„Програм подизања капацитета Регионалних иновационих стартап центара у сарадњи са Научно технолошким парковима’’* у сарадњи са Научно-техолошким парком Београд спроводи активности на подизању капацитета Регионалног иновационог стартап центра Свилајнац (у даљем тексту: РИСЦ). Пројекат се финансира од стране Министарства науке, технолошког развоја и иновација РС уз подршку Фонда за иновациону делатност.

У склопу реализације пројекта, Општина Свилајнац расписује:

**Ј А В Н И П О З И В**

за **бесплатно** учешће у програму, за менторску подршку у развоју иновационе идеје и повезивање у пословни и стартап екосистем Републике Србије.

Циљ Јавног позива је подизање нивоа знања о развоју пословања и комерцијализацији иновативних идеја у подручју које гравитира општини Свилајнац, подршка у започињању и развој сопственог бизниса базираног на иновативним идејама, стварање и развој нових иновативних производа, услуга и процеса са потенцијалом за раст и запошљавање, као и стварање већег броја стартап компанија.

Јавни позив је намењен појединцима и тимовима који желе да развијају иновације, као и стартап компанијама у почетној фази развоја.

Програм по овом Јавном позиву обухвата две фазе, и то:

1. Прву фазу која обухвата стручне обуке за стицање основних знања и вештина у развоју иновативне идеје до предузетничког подухвата (од развоја тима, производа по мери корисника, развоја пословног модела, до откривања глобалног тржишта за иновативни производ);

2. У зависности од зрелости идеје, потенцијала за раст и развој, исказане проактивности и посвећености, полазник Програма ће ући у другу фазу у којој ће добити **менторску подршку** - Полазници ће имати прилику да на даљем унапређењу иновативне идеје раде уз менторску помоћ прилагођену њиховим потребама.

Полазници програма имају на располагању радни простор у оквиру Стартап центра са интернетом и услуге са пратећим садржајима током трајања Програма.

Обуке ће бити организоване у 6 модула у периоду од јуна до септембра 2024. у простору РИСЦ где су обезбеђени сви услови за рад.

Ако сте заинтересовани за свет стартапа, проактивни сте и мотивисани, заинтересовани да упознате нове људе и умрежите се у стартап екосистем, ово је јединствена прилика за вас.

Услови за подношење пријава:

У Програму могу да учествују појединци, стартап тимови и микро привредна друштва, која су регистрована и имају седиште на територији која гравитра подручју општине Свилајнац, и нису старија од три (3) године у тренутку подношења Пријаве.

**Појединци и стартап тимови** треба да испуњавају следеће услове:

- заинтересованост за учење о иновативном предузетништву са тенденцијом развоја стартапа у будућности и/или поседовање иновативне идеје;

- да су држављани Републике Србије.

**Микро привредна друштва** (правна лица и предузетници) треба да испуњавају следеће услове:

- да је привредно друштво разврстано као микро правно лице код надлежне Агенције за привредне регистре;

- да привредно друштво није старије од 3 (три) године до дана објављивња Јавног позива;

- да није покренут стечајни поступак и поступак ликвидације;

- да је привредно друштво у већинском српском власништву (минимум 60%).

Критеријуми за вредновање пријава:

За поједнице и стартап тимове:

- мотивисаност и посвећеност

За микро привредна друштва:

- мотивисаност и посвећеност тима

- идеја која има технолошку основу

Пријавни образац, као и детаљне информације о активностима програма можете наћи на профилу РИСЦ Свилајнац на друштвеним мрежама

*Instagram: [startapcentar](https://www.instagram.com/startapcentar/)*

*Facebook: Regionalni inovacioni startap centar Svilajnac*

**Позив је отворен до 20.маја 2024.године.**

За више информација можете нас контактирати на 035/312-010, 064/8912652 или мејлом на: [startup@svilajnac.rs](mailto:startup@svilajnac.rs).

Менаџер пројекта

Милена Радовић, с.р.